|  |  |
| --- | --- |
|  | **Samarbeidsavtale om nasjonal e-infrastruktur**  |
|  |  KONTRAKT NR: 15/00068-2 |
| **UNINETT Sigma2 AS**org.nr. 814 864 332og**Norges teknisk-naturvitenskapelige universitet** org.nr. 974 767 880 **Universitetet i Bergen**org.nr. 874 789 542**Universitetet i Oslo**org.nr. 971 035 854**UiT Norges arktiske universitet**org.nr. 970 422 528 |

Versjon: 1.0

Dato oppdatert: 27.02.20

## Bakgrunn og formål

UNINETT Sigma2 AS (Sigma2) administrer den nasjonale e-infrastrukturen for beregningsvitenskap i Norge. Selskapets hoved samarbeidspartnere er universitetene Norges teknisk-naturvitenskapelige universitet (NTNU), Universitetet i Bergen (UiB), Universitetet i Oslo (UiO) og UiT Norges arktiske universitet (UiT), heretter kalt de fire universitetene.

Formålet med avtalen er å beskrive partenes forpliktelser, finansieringsrammer og ytelser som del av samarbeidet.

## Avtalepartnere

Avtalen inngås mellom Sigma2 og de fire universitetene.

Med brukere menes alle brukere av alle tjenester. Med kunder menes de hos samarbeidspartnerne som er gitt mandat til å forhandle og endre avtaler mellom partene, delta i evalueringer og forbedringsarbeid.

## Overordnede føringer

Formålet for Sigma2 er utarbeidet av Norges Forskningsråd (Forskningsrådet) og de fire universitetene i fellesskap og er som følger[[1]](#footnote-2):

* Sigma2 skal drive strategisk og kostnadseffektiv utvikling, innkjøp, koordinering og drift av nasjonal e-infrastruktur for forsknings- og undervisningsformål
* Sigma2 kan initiere og delta i internasjonalt samarbeid om e-infrastruktur
* Sigma2 kan inngå samarbeidsavtaler med og selge tjenester til andre aktører
* Sigma2 skal ivareta interessene til de institusjonene som yter tilskudd til organisasjonens drift og investeringer, og drive virksomheten slik at den er økonomisk bærekraftig på kort og lang sikt

Bakgrunnen for denne avtalen er videreføring av samarbeidet mellom Sigma2 og de fire universitetene om leveranse og videreutvikling av e-infrastrukturtjenester. Målet med samarbeidet er at det tilbys tjenester som er varige, forutsigbare og kosteffektive, slik at nytteverdien for norsk, akademisk forskning blir størst mulig.

## Målgruppe og tjenester

Primær målgruppe for oppgaver som utføres og tjenester som leveres som del av samarbeidet, er universiteter, høyskoler og andre institusjoner som er heleid av staten og har forskning eller undervisning som et av sine formål. Sigma2 skal være disse institusjonenes virkemiddel for å utføre e-infrastruktur-relaterte oppgaver og tjenester i egenregi.[[2]](#footnote-3)

Ressurser for tjenester til prosjekter finansiert av Forskningsrådet eller internt hos et av de fire universitetene som del av felles finansiering i samarbeidet, skal fordeles av en ressursfordelingskomite (RFK) med et mandat godkjent av Sigma2 sitt styre. Medlemmene av RKF utpekes av Sigma2 sitt styre

Sigma2 kan i tillegg selge tjenester både til enheter innenfor den primære målgruppen, til ulike offentlige etater, til forskningsinstitutter, og kommersiell virksomhet begrenset av Statsstøtteregulativet. Retningslinjer for prising av tjenester skal være i henhold til Bidragsmodellen vedtatt i Sigma2 sitt styre.

Tjenestene som skal tilbys målgruppene er spesifisert i vedlegg 1.

## Tjenesteproduksjon[[3]](#footnote-4)

. Tjenesteproduksjon, samt administrative og koordinerende oppgaver, kan utføres av ansatte i de samarbeidende organisasjonene, kjøpes i markedet eller en kombinasjon av disse.

Når Sigma2 kjøper tjenester fra den primære målgruppen skal reelle, faktiske kostnader ligge til grunn, og prisen på tjenestene skal baseres på de samme prinsipper som ved søknader om midler til Forskningsrådet.

## Finansiering

Finansiering av samarbeidet skal skje gjennom følgende:

* Langsiktig finansiering fra Forskningsrådet gjennom prosjektavtale
* Langsiktig finansiering fra de fire universitetene gjennom denne samarbeidsavtalen
* Langsiktig finansiering fra andre organisasjoner gjennom egne samarbeidsavtaler
* Konkurranseutsatt finansiering fra Forskningsrådet
* Salg av tjenester



De langsiktige bidragene kan benyttes til alle deler av samarbeidets formål. Midler fra konkurranseutsatt finansiering og salg av tjenester skal brukes til investering i nytt utstyr.

Fordeling av finansiering mellom de fire universitetene baseres på hvor stor andel institusjonene har brukt av den nasjonale e-infrastrukturen. Samlet nivå på og fordeling av langsiktige finansiering avtales og justeres hvert tredje år, første gang med virkning fra 1.1.2021 Sigma2 skal komme med forslag til samlet nivå og fordeling minimum seks/ni/tolv(?) måneder før ny finansiering skal avtales.

##  Varighet og evaluering

Varighet av avtalen er 12 år fra 01.01.2021 til 31.12. 2032.

Samarbeidet og organisasjonsmodellen skal evalueres hvert sjette år. Evalueringen skal gjennomføres av Forskningsrådet og med deltakelse fra de fire universitetene. Første evaluering skal ferdigstilles innen 30.06.2025. En positiv evaluering viderefører avtalen for seks nye år, til 31.12.2038. Dette seksårige mønstret gjentas videre.

Ved en negativ evaluering skal selskapet foreslå en ny organisasjonsmodell i samarbeid med de fire universitetene. Hvis en ny modell vedtas og som ikke inkluderer bruk av Sigma2 skal selskapet gis inntil tre år på å avvikle virksomheten.

## Partenes ansvarsforhold

Sigma2 skal ha ansvaret for leveranse av tjenestene. Der de fire universitetene har det utførende ansvar for leveranser, reguleres dette gjennom egne avtaler mellom Sigma2 og det enkelte universitet. Tjenestene leveres i form av egenregi som definert i vedtektene for Sigma2.

Strategisk arbeid skal skje i Sigma2 med involvering og deltakelse fra de fire universitetene. Dette skal inkludere:

* Prioritering av videreutvikling og etablering av nye tjenester
* Type/arkitektur for nye nasjonale regneanlegg og lagringssystemer
* Driftsmodell for tjenester og utstyr
* Risikobetraktninger

Som underlag for dette arbeidet skal universitetene fremlegge lokale strategier for e-infrastruktur og tjenester.

Formål med slikt arbeid er å fremskaffe underlag for endelig beslutning i Sigma2 sitt styre. De fire universitetene er representert i styret som definert i vedtektene for Sigma2.

## Partnernes forpliktelser

Denne delen omhandler de forpliktelsene avtalepartene påtar seg gjennom denne avtalen.

##  Sigma2 sine forpliktelser

Sigma2 sin rolle i partnersamarbeidet er som leverandør og koordinator av felles aktiviteter, presisert i følgende punkter:

1. Levere tjenester som beskrevet i egen tjenestebeskrivelse (Vedlegg 1)
2. Anskaffe nødvendig utstyr og lokalitet for tjenesteproduksjon
3. Lede strategiarbeid
4. Forvalte og videreutvikle tjenester
5. Administrere fordeling av Forskningsrådets CPU-timer og lagringsområder etter nasjonal prioritering og vitenskapelig vurdering gjennom Ressursfordelingskomiteen(RFK).
6. Rapportering av ressursuttak på tjenester, kvalitet på tjenester og utviklingstiltak
7. Brukerundersøkelser som skal måle brukertilfredshet og brukes til evaluering og forbedring av tjenestene
8. Koordinering av deltakelse i internasjonalt samarbeid (PRACE EUDAT, NeiC, etc.)
9. Koordinere opplæring i bruk av tjenester og tiltak for ytterligere utbredelse av tjenestene
10. Bruke ressurser til avansert brukerstøtte ved hvert av de fire universitetene

##  Universitetene sine forpliktelser

De fire universitetene sin rolle i partnersamarbeidet er å ivareta universitetene sine strategiske interesser, representere brukerne sine behov, bidra med finansiering av tjenestene og personell-ressurser, presisert i følgende punkter:

1. Levere ressurser til felles aktiviteter og prosjekter (for eksempel forbedring og videreutvikling, innkjøp) etter egne avtaler
2. Levere ressurser til avansert brukerstøtte etter egne avtaler
3. Deltakelse i avtalte samarbeidsarenaer
4. Utarbeide lokale strategier for e-infrastruktur og tjenester.

Bidra med finansiering i henhold til forpliktelser som avtalt, se vedlegg 2.Betaling av kontant beløp skal skje årlig innen 31.01 basert på faktura fra Sigma2.

## Kommunikasjon og informasjonsdeling

Det skal minst avholdes ett årlig møte for oppfølging av avtalen (Kundemøte) i henhold til avtalt rapportering og brukerundersøkelse. Deltakere skal være en representant for hver av de fire universitetene og relevante representanter fra Sigma2. Sigma2 er ansvarlig for å arrangere disse møtene. Status på tjenestene rapporteres til kundemøtet

## Varighet, endring og tvister relatert til avtalen

Avtalen inngås for en periode på minimum 12 år, fra 1.1.2021 til 31.12.2032. Hvert sjette år, første gang innen 1.1.2027, kan avtalen forlenges med ytterligere seks år[[4]](#footnote-5). Forut for beslutning om forlengning skal det gjennomføres en evaluering som beskrevet i kapittel 3.4.

Endring av avtalen kan skje etter enighet mellom partene sine styrende organer, eller den de bemyndiger, når partene finner det nødvendig. Endringer i tjenestebeskrivelse i Vedlegg 1 gjøres når partene er enige om dette.

Uenigheter eller tvister i forhold til avtalens innhold, skal først forsøkes løst mellom partene i minnelighet, før de behandles av partene sine styrende organer, eller den de bemyndiger.

## Signaturer

NTNU, organisasjonsnummer: UiB, organisasjonsnummer:

974 767 880 874 789 542

For NTNU: For UiB:

(Sted/dato, underskrift, tittel) (Sted/dato, underskrift, tittel)

…......................, den ……..…….. …......................, den ……..……..

....................................................... .......................................................

....................................................... .......................................................

UiO, organisasjonsnummer: UiT, organisasjonsnummer:

971 035 854 970 422 528

For UiO: For UiT:

(Sted/dato, underskrift, tittel) (Sted/dato, underskrift, tittel)

…......................, den ……..…….. …......................, den ……..……..

....................................................... .......................................................

....................................................... .......................................................

Sigma2, organisasjonsnummer:

814 864 332

For Sigma2:

(Sted/dato, underskrift, tittel)

…......................, den ……..……..

.......................................................

.......................................................

Kontrakten er undertegnet i 5-fem eksemplarer hvorav hver part beholder 1 eksemplar.

Versjon: 1.0

Dato oppdatert: 18.02.15

1. Samme formål som i arbeidsgruppens underlag til rektormøtet, datert 6/11-2013, side 2 [↑](#footnote-ref-2)
2. Se arbeidsgruppens underlag til rektormøtet, datert 6/11-2013, side 1 og i Forskningsrådets underlag fra advokatfirmaet Simonsen Vogt Wiig AS, datert 4/4-2013. [↑](#footnote-ref-3)
3. Arbeidsgruppens underlag til rektormøtet, datert 6/11-2013, side 2 [↑](#footnote-ref-4)
4. Arbeidsgruppens underlag til rektormøtet, datert 6/11-2013, side 3 [↑](#footnote-ref-5)